Saterdagoggend: 16 Januarie 2016 - Weather Forecasting for South Africa
Saterdagoggend: 16 Januarie 2016
​Goeie môre almal: Hallo Kenya: The green spots that I have drawn in is where there may be a few light rain spots. Except for the extreme east, mostly partly cloudy to cloudy. The areas marked in green will also be the most likely areas that may see a few showers this afternoon and evening.
Die blou in die noord-oostelike hoek van die land is waar daar nog kolle reën voorkom vanoggend. Dieselfde geld vir die groen kolle. Dien koue front is besig om pad te gee na die ooste van die land en in plek van die koue front form daar ‘n oppervlakte hoog oos van die land, en die rede vir die bewolkte weer oor die noordelike en oostelike binneland (Lae Wolke) Dit is ook geldig vir KZN waar daar ook nog kolle ligte reën voorkom en verwag kan word. Die res van die wolkmassa is meestal middel en hoë wat sal help om temperature in die weste van die land effe onder beheer te hou.
Die 2de foto dui aan waar ek en die model dink daar ‘n kans is vir reën in die vorm van buie en ;n paar donderbuie later vanmiddag en vannag. Die model gee nog ‘n katspoeg reën oor Gauteng maar ek dink dit is te koel om te dink aan baie reën, wat beteken AB en sy manne sal moet laer trek vanoggend en die bul by die horings pak met die laaste klompie Engelse paaltjies. Dan sal hulle weer moet kolf en met bewolkte toestande kan Anderson en Kie dalk swaai bewerkstellig, dus manne julle sal uit julle vel uit moet kolf. Dit lyk nie of reën julle gaan red nie, miskien swak lig laat middag, en dan lyk dit ook nie of daar veel reën gaan wees môre nie.
Dit is nie ‘n groot reënkans nie, maar daar kan oor die noordelike Skiereiland ‘n paar storms ontwikkel, ja daar kan kolletjies wees wat reën kan kry, my grootste bekommernis is egter weerlig sonder reën, die brand gevaar bly dus buitengewoon hoog oor die suid-wes Kaap, en mens kan groot dele van die Karoo insluit.